Բայց այստեղ, ինչպես նշում է Ստեփան Գրիգորյանը՝ այլ խնդիր կա. «Խնդիրն այն է, որ այս կազմակերպություններում այնպես չէ, որ բոլոր պետություններն իրար հավասար են, կան երկրներ, որոնց նկատմամբ այդքան էլ դրական մոտեցում չկա: Նույն Հայաստանը. մենք տեսնում ենք, որ Ռուսաստանը և Բելառուսը զենք են վաճառում Ադրբեջանին: Երեկվա նիստը ցույց տվեց, որ այս հարցով լուրջ տարաձայնություններ ունեն, ակնհայտ է, որ Բելառուսը և Ղազախստանն ունեն այլ կարծիք՝ Հայաստանից տարբերվող: Դա ինձ ցույց տվեց այն փաստը, որ Հայաստանի ներկայացուցիչը չի լինելու գլխավոր քարտուղար, որ այդ կազմակերպությունում պետությունները հավասար չեն և ոչ կոմֆորտ իրավիճակ է: Սակայն տրամաբանությունը հուշում է, որ Հայաստանի ներկայացուցիչը նորից պետք է ՀԱՊԿ-ում ընտրվի գլխավոր քարտուղար ու մեր ասած մեկուկես տարին պաշտոնավարի»: